Etter keiser Alexios I’s død ble hans eldste sønn Johannes I Axouchos tilsidesatt til fordel for Andronikos. Grunnen til dette er ikke kjent, men Finlay har hevdet at det ikke var etablert noen regler eller praksis for arvefølgen i det nye Trapezunt-riket. William Miller mente at Johannes ikke var gammel nok til å overta tronen, men en kilde – den persiske kronikøren Ibn Bibi – opplyser at da seldsjukkene hadde tatt Alexios I til fange og ville drepe ham om ikke innbyggerne i Sinope overga byen, svarte innbyggerne at Alexios hadde voksne sønner som kunne overta styret.